Samoa

Samoa, Independent State of Samoa(薩摩亞獨立國) 
Samoa masasiikeday kitakit (Samoa a sowal: Malo Sa’oloto Tuto’atasi o Sāmoa, Inkilris: Independent State of Samoa), sa kamoko’ han ko sowal Samoa, o cecay a kanatal i no timolan Taypinyang a palaan kitakit, o la’ed no Hawai ato Niwsilan, saetip no Amilika Samoa, o nano Polinisiya a palapalaan. 1962 miheca misiikeday.

 Likisi (歷史) 
I ’ayaw no 1000 miheca, ira to ko maro’ay tamdaw i Samoa. Itiya 1000 miheca, malowid no Toitongka kitakit ko Samoa. 1250 miheca, malaplap ko micingcingay no Malitoya laloma’an, itiya o Samoa mala o tatakosan ko mikowanay a misiikedan si’elinay pikowan. Saka 2 kalalood no laloma’an i 1900 mihecaan, o Samoa a kanatal makilatosa to, kawali a pala o Amilika ko mikowanay tahanini a Amilika Samoa, kaetip a pala mala no Toic a micingcingan. Misatapang to saka 1 kalalood no hekal, 1914 miheca 8 folad, macalap no Niwsilan ko no Toic a Samoa, mitena’ to malodemakan to no riyar a sofitay a pala. I palaay a hitay no Toic caay katapi’an, nikawrira caay pico’ay. 1919 miheca, midotoc to Faelsay tonekan, paliyas patorod ihan no Toic ko Niwsilan a mikowan.

Ikor o Niwsilan patorod han no kasakitakit a nikatateko ato Linhoko patorod mikowan, tangasa i 1962 miheca 1 folad 1 romi’ad “Kaetip Samoa masiikedan kitakit” mapatireng; 1997 miheca 7 folad 4 romi’ad, mifalic misalof ko sifo to kimpo, mifalic to ngangan o “Samoa siikeday kitakit” [3] [4]. Kaetip Samoa o no Polinisiya kanatal saka cecay a misikeday kitakit i 20 sici a Samoa kitakit.

2006 miheca 3 folad 31 romi’ad, misingkiw ko kalomaocan no Samoa, o citodongay mikowan Rencien-pawho-tang miliyaw pakaala to singkiw, maala ko 49 no tamdaw to 30 ko tamdaw[5].

2017 miheca, Samoa mitelek to “paterep to heneng sapilood a tonekan[5].

2017 miheca 6 folad, kalomaocan saki “Samoa a kimpo” saka 1 liyad a misalof, o Kristokiw pakayraan no kitakit[6].

 Sici (政治) 
“Samoa kimpo” o Samoa sifo a satakaraway rikec. 1960 miheca kimpo i 1962 miheca nai Niwsilan misiiked misitapang, masasotiri’ to no Inkilis a kalomaocan, midotoc to no Samoa kakawa[7].

1997 miheca 7 folad, mifalic misalof to kimpo, o ngangan no kitakit nai “Kaetip Samoa masiikedan kitakit” mafalic o “Samoa siikeday kitakit” han[8].

1960 miheca mitelek, 1962 miheca 1 folad 1 romi’ad misatapang ko kimpo midotoc kakeridan tapang no kitakit o kalomaocan no Samowa ko misingkiway, 5 miheca ko lakad; sa’ayaway kakeridan tapang no kitakit o tahada’ocay. O kasarayray to a tapang o nai sepatay milocokay to niyaro’ a kakeridan. Nakawrira onini caayay kai kimpo midotoc, pinangan o finawlan manga’ay citodong tinatayal. Nika o Samoa milekoay to Konghec (kapolongan rikec), caay ko Tapang a rikec.

Dengan o Kakeridan, mipatireng to Taypiaw wiyyinhuy, o wiyyin o micokeray to Kakeridan, 3 ko tamdaw; o tayal, o Kakeridan no kitakit awaayto ano eca caay to pakademak to mipasilsilan, mikotay to demak no Kakeridan. Samoa sifo a Kareridan o todong o mikomoday no Samoa, milaheciay to nilomaocan, mikomoday pasai kalomaocan ko pisi’ayaw.

Kalomaocan o patirengay to rikec no Samoa, cecayay ko pitonekan. 49 ko lomaocay, pasasiroma i 49 a ’etal no kitakit. Ira ko 2 a lomaocay citodong to caayay ko Samoa a tamdaw (I likisi o “Ilopiya tamdaw” ko patireng). Nano matelekay to dengan o kasa’etal pisingkiwan, ya “Matayi” (tatakosan a selal) ta manga’ay masingkiw ato misingkiw, 1991 miheca 3 folad mifalic kapolongan misingkiw haw i, o maraoray 21 mihecaan a Samoa a finawlan i ira ko pisingkiw, edeng o “Matayi” ko sasingkiwenanay. Lomaocay a lekad nai 3 miheca mafalic 5 mihecaan to[9]. 2021 miheca matongal to ko lomaocay.

 kacacofelan a demak (外交) 

Nai 1962 miheca a misiiked tahanini, Samoa (ato ’ayaway kaetip Samoa) tahanini mikihatiya to 106 a kitakit masasitelek to kalali’ay, yo 104 kitakit midotoc to Papotal kalali’ay a kacacayat.

 Palapalaan (地理) 
Katimolay a Taypinyang a kanatal ko Samoa kitakit, malalaed to Hawai ato Niwsilan, sakaetipan no Amilika Samoa. O kakahad no pala 2,831 pinfang kongli. Kasapala a lotolotok, o cimacelalay, Sawai ’etal satakaraway lotok Silisili (Mauga Silisili) takaraw 1858 cm. o faedetay kalaoraday romi’ad, saka 11 folad tangasa saka tosa miheca 4 folad o kafodo’an, nanom 2500mm to mihecaan. O nano wali a safalat ko fali, 29˚C ko hemhem no mihecaan.

 Kasa kowan (行政區劃) 

Samoa ira ko 11 ko (itūmālō) sici cefang. I ’ayaw no katayni no Ilopiya tamdaw iraay to no milecokan to 11 ko sakowan. Masiiked: Tuamasaga, A'ana, Aiga-i-le-Tai, Atua, Va'a-o-Fonoti, Faselle Leaga, Gaga'emauga, Gaga'ifomauga, Vaisigano, Satupa'itea, Palauli.

 Kicay (經濟) 

O maomahay pasaraan, militod to ’afinong, facidol, tali, pawli. Ira ko mimingay kaysya ato pitafoan to nilingadan. O pirarakat ko sakakaay kicay no Samoa. O sata no Samoa malecad to no Inkilis kasakitakit, mafo’ot ko kasasifali sasi’aca no sakipapotal.

 Sakaromakat (交通) 

 Tamdaw (人口) 
Salongan 20 ko ’ofad no tamdaw. 90% o Samoa tamdaw, o Polinisiya finacadan ko sowal, Ilopiya tamdaw ato holam tamdaw.

 Punka (文化) 
Pasera’an  a rom’adRomi’adPanganganSapakimadSaka 1 folad 1 romi’adFa^elohay romi’ad’Ayaw no kalomowadan ni Yis sakalimaKasemseman ni YisKalomowadan ni Yis ma’oripKalomowadan ni Yis ma’orip saka cecay  romi’adSaka 4 folad 25 romi’adAusetaliya Niwsilan sofitay romi’adO ina no Samoa romi’adPisiikedan no kitakit romi’adMalingaday romi’adLotu a TamaitiSa’ikoray romi’ad no fohecalay  pa’aliwacanRomi’ad ni ArborSaka 12 folad 25 romi’adKorosimas romi’adSaka 12 folad 26 romi’adKangodoan romi’ad

 Onto (體育) 
O onto no Samoa ono Inkilis a kanlangciyo ato soedaay mali no Samoa ko sasalamaen. No Inkilis a kanlangciyo ono kitakit a mali. Kapolongan a kanlangciyo maledefay. 2000 mihecaan Kapolongan a kanlangciyo i no hekalan kalalifet micomod ko no Samoa kitakit to sepatay ira ko cecay (4/1) saikoray lalifet.

Samoa tamdaw i posingko, pa’etiway, somo ira ko tadamaan ko inaneng.

 Sapakimad (注釋) 

1. Samoa. World Economic Outlook Database. International Monetary Fund (IMF). April 2022 [2022-07-

29] (Inkilis).

2. Human Development Report 2019 (PDF). UNITED NATIONS DEVELOPMENT PROGRAMME. [2019-12-21]. (nano nina’angan tilid i (PDF) mana’ang i 2020-01-18).

3. Constitution Amendment Act (No 2) 1997 (nano nina’angan tilid, mana’ang i calay). Paclii.org. Retrieved on 9 November 2016.

4. Samoan History. U.S. Embassy in Samoa. [17 January 2017]. (nano nina’angan tilid i 2021-04-14).

5. Chapter XXVI: Disarmament - No. 9 Treaty on the Prohibition of Nuclear Weapons. United Nations Treaty Collection. 7 July 2017 [2020-03-25]. (nano nina’angan tilid i 2019-08-06).

6. Feagaimaali』i-Luamanu, Joyetter. Constitutional Amendment Passes; Samoa Officially Becomes 'Christian State'. Pacific Islands Report. 8 June 2017 [16 June 2017]. (nano nina’angan tilid i 2020-11-11).

7. Background Note: Samoa. U.S. State Department. [9 April 2011]. (nano nina’angan tilid i 2017-01-22). 

8. Constitution Amendment Act (No 2) 1997. [9 April 2011]. (nano nina’angan tilid i 2019-04-17).

9. nikamaro’ no kitakit – Congko sakipapotalpo. www.fmprc.gov.cn. [2021-08-31]. (nano nina’angan tilid i 2020-09-27).

 Samoa Saikeday to Niyahpikowan a Kitakit(薩摩亞獨立國) 

 Takaray a sowal(概要) 

Itini i 13 35 S, 172 20 W, no Osiniya ko Samoa.
Polong no sekalay i 2,831 sq km “saka 178 ko rayray no ngangan. ”
“O sekalay no sera i, 2,821 sq km, no nanom a sekalay i, 10 sq km ” 
Polong i 198,926 ko tamdaw.

 sera(土地) 
Masakilac ko sera o malo kakaomahen a sera 12.40%, Malo no kilakilangan a sera 60.40%, malo no roma to a sera 27.20%.

 siyoto(首都) 
O [[[Apia]] ko Siyoto.

 katomirengan no kitakit a romi’ad(國家紀念日) 
Pihiratengan no kitakit a romi’ad i sakaenem 1 a romi’ad.

O Sawara’an no kitakit anini i ci Tufuga Efi, patirengan a romi’ad i 2007 a miheca saka 5 folad saka 11 a romi’ad. 

 O Sera 
katomirengan no kitakit a romi’ad(國家紀念日)
Pihiratengan no kitakit a romi’ad i sakaenem 1 a romi’ad.

O Sawara’an no kitakit anini i ci Tufuga Efi, patirengan a romi’ad i 2007 a miheca saka 5 folad saka 11 a romi’ad. 

 Pihapinangan a tilid 
 CIA
 外交部
 List of current heads of state and government


Kasasiwasiw:Pasawalian 'Amis